การประปานครหลวง ขยายเวลาลดค่าน้ำร้อยละ 10 บ้านที่อยู่อาศัยและกิจการขนาดเล็กต่อเนื่องอีก 2 เดือน
นายคมกฤช ทินกร ณ อยุธยา รองผู้ว่าการการประปานครหลวง (กปน.) ในฐานะโฆษก กปน. เปิดเผยว่า กปน. ซึ่งให้บริการในพื้นที่กรุงเทพมหานคร นนทบุรีและสมุทรปราการ และจากมติคณะรัฐมนตรี เมื่อวันที่ 13 กรกฎาคมที่ผ่านมา ให้ลดค่าน้ำประปาร้อยละ 10 สำหรับบ้านที่อยู่อาศัยและกิจการขนาดเล็ก (ไม่รวมส่วนราชการและรัฐวิสาหกิจ) ต่อเนื่องอีก 2 เดือน กปน จะลดค่าน้ำร้อยละ 10 สำหรับใบแจ้งค่าน้ำเดือนสิงหาคม - กันยายน 2564 โดยไม่ต้องลงทะเบียนขอรับสิทธิ เพื่อช่วยลดค่าใช้จ่ายและบรรเทาความเดือดร้อนของประชาชนที่ได้รับผลกระทบจากสถานการณ์การแพร่ระบาดของโควิด-19 ระลอกใหม่ ทั้งนี้ มาตรการดังกล่าวจะช่วยเหลือลูกค้าในพื้นที่รับผิดชอบมากกว่าร้อยละ 90 ของลูกค้าทั้งหมด ปัจจุบันมีลูกค้าทั้งหมดกว่า 2,480,000 ราย มาตรการนี้จะช่วยเหลือประชาชนกว่า 2,420,000 ราย โดยที่ผ่านมา กปน. ได้ดำเนินมาตรการช่วยเหลือประชาชน ลดค่าน้ำร้อยละ 10 ในเดือนกุมภาพันธ์ - มีนาคมที่ผ่านมา และเดือนพฤษภาคม - มิถุนายน 2564 โดยมาตรการการให้ส่วนลดค่าน้ำประปาร้อยละ 10 สำหรับบ้านที่อยู่อาศัย ได้แก่ ที่อยู่อาศัยทุกประเภท ทั้งบ้าน คอนโด หอพักและบ้านเอื้ออาทร เป็นต้น ขอความร่วมมือกิจการหอพัก คอนโด ซึ่งเป็นลูกค้าโดยตรงของ กปน. พิจารณาให้ความช่วยเหลือผู้เช่าและลูกบ้านของหอพักและคอนโดต่อไปสำหรับกิจการขนาดเล็ก (ไม่รวมส่วนราชการและรัฐวิสาหกิจ) ได้แก่ สถานที่ที่มีการประกอบกิจการเล็ก เช่น กิจการ ร้านโชห่วย ร้านค้า หรือโรงแรมขนาดเล็ก ที่มีขนาดมาตรวัดน้ำ ไม่เกิน ? นิ้ว หรือ 6 หุน โดยมาตรการดังกล่าวจะแจ้งในใบแจ้งค่าน้ำประปาของ กปน. ประจำเดือนสิงหาคมและกันยายน 2564 นี้